google/wiki40b huggingface dataset:
Cliftonhill Stadium

Historie

Cliftonhill åpnet den 25. desember 1919. Hovedtribunen befinner seg høyt over byens hovedgate Main Street og ble bygget i den samme sesongen som Albion Rovers for første og foreløpig siste gang figurerte i en finale av den skotske FA-cupen. En utvidelse av taket, slik at det dekket også området foran hovedtribunen, ble foretatt i 1994. Hovedtribunen med ståplasser foran er den eneste delen av stadion som vanligvis benyttes til tilskuere nå. Dagens kapasitet er dermed ikke høyere enn 1 238. I sine velmaktsdager kunne Cliftonhill huse mange tusen flere mennesker, og tilskuerrekorden ble satt den 8. februar 1936, da 27 381 personer så kampen mot Rangers. Flomlys ble installert på stadion i oktober 1968, og siden den gang har Cliftonhill ved flere anledninger vært vert for speedway, greyhound-hundeveddeløp og motorsport-løp, i tillegg til fotball.
I løpet av 1990-tallet så det ut som om Albion Rovers ville forlate Cliftonhill for å dele bane med sine lokale rivaler Airdrieonians. Motstand fra Rovers-supporterne, lokalbefolkningen og andre førte til at flytteplanene ble skrinlagt, og klubben arbeider for tiden med planer om å selge stadion og bygge et nytt stadion et annet sted i byen. Flomlysene på Cliftonhill stammer fra Cardiff Arms Park i Wales, da det ble revet for å gi plass for Millennium Stadium. I 2006 figurerte hovedinngangen og hovedtribunen i en britisk tv-reklame for Mr. Clean (Flash). Stadion har også en supporterbutikk som åpner én time før hjemmekamper på Cliftonhill.
Størrelsen på gressmatten er 101 ganger 66 meter.
Klubben har nylig vurdert å flytte fra Cliftonhill, siden stadion og gressmatten gjentatte ganger har blitt utsatt for vandalisme. I tillegg har de lave tilskuertallene vært en medvirkende faktor bak ønsket om relokalisering.

Speedway

Stadion, som ble sett på som en mulig speedwaybane allerede i 1950-årene, ble hjemmebane for Edinburgh Monarchs speedwayteam i 1968. Teamet forandret navn til Coatbridge Monarchs og kjørte løp på Cliftonhill i 1969, men stengte da banelisensen ble solgt til Wembley Lions. Stadion var vert for Glasgow Tigers speedwayteam fra 1973 til 1977, da deres opprykk førte til at de flyttet til Blantyre Greyhound Stadium. Flyttingen førte til at de ansvarlige på Cliftonhill ønsket å erstatte speedwaybanen med en greyhoundbane.
Den opprinnelige kurven på speedwaybanen var uvanlig, siden svingene ble bygget over ståtribunene i hver kortende, og det førte til at svingene var uvanlig bratte.
Cliftonhill var sent på 1960-tallet åsted for en merkelig hendelse, da en dommer i et speedwayløp blåste i fløyta mens et pipeblåserband fortsatt marsjerte på banen. Pipeblåserne og trommeslagerne flyktet det de var gode for da de forstod hva som kom mot dem, og ingen ble heldigvis skadet.
Sinpyong

Administrativ inndeling

Fylket er delt inn i en ŭp (småby), to rodongjagu (arbeiderdistrikt) og 11 ri (landsby).
Stuardosatyrus

Utseende

En nokså liten, gråbrun sommerfugl som overflatisk kan minne om den nordlige slekten Oeneis.

Utbredelse

Arten er utbredt i Chile.
Liverpoolbukta

Liverpoolbukta (engelsk: Liverpool Bay, walisisk: Bae Lerpwl) er ei brei og grunn bukt lengst øst i Irskesjøen. Den ligger mellom den nordøstligste delen av Wales og de engelske grevskapene Cheshire, Lancashire og Merseyside i øst. Den har navn etter byen Liverpool som ligger innerst i bukta. Liverpoolbukta anses som et klassisk eksempel på en havregion påvirket av ferskvann, og inn i bukta renner elvene Alt, Clwyd, Dee, Ribble og Mersey.
Gjennom Liverpoolbukta går skipsleiene inn til dokkene i Liverpool og Merseyside. Den travle skipstrafikken har gjennom århundrene ført til at det på havbunnen i bukta ligger tallrike skipsvrak. Som følge av dette er bukta populær blant dykkere. Det ligger flere olje- og gassfelter i bukta, herunder Douglas Complex med en samlet daglig produksjonskapasitet (per januar 2008) på 60 000 fat. Storbritannias første store offshore vindkraftverk, North Hoyle, ligger i den sørlige delen av bukta. Det er senere også bygget vindturbiner andre steder i bukta.
Landområdet rundt bukta blir noen ganger referert til som «Liverpool Bay Area». Uttrykket blir av enkelte sett på som et mulig offisielt alternativ til Merseyside, men det blir som oftest brukt til å beskrive et mye større område som omfatter byene Ormskirk og Skelmersdale i West Lancashire i nord, St Helens og Warrington i øst og Chester og Nord-Wales i sør. I denne betydningen blir det ofte brukt av lokale forkjempere som ønsker å oppmuntre til regionalt økonomisk og kulturelt samarbeid. Uttrykket er dog ikke spesielt vanlig brukt i området, og er heller ikke anerkjent av den britiske regjeringen som en strategisk økonomisk sub-region.
Identitetsteori

Psykonevral identitetsteori er en sinnsfilosofisk teori som sier at én mental tilstand bare kan tilsvare eksakt én hjernetilstand. Det kan altså ikke eksistere mentale tilstander som ikke har en tilsvarende hjernetilstand, noe som utelukker dualisme.
Skitrekk

Skitrekk eller tautrekk er en mekanisk trekkmaskin, som regel i alpinanlegg, som trekker skiløpere opp til en destinasjon. Skitrekk kommer enten som «T-krok» eller tallerkentrekk.
Dein Kampf

Dein Kampf er et stand-upshow av og med Jon Schau som hadde Norgespremiere på Ole Bull Scene i Bergen 21. mars 2001. Forestillingen hadde premiere i Oslo våren 2001. I forestillingen tar Schau opp temaer som det norske samfunn, norsk narkotikapolitikk og rasisme. Tittelen refererer til Adolf Hitlers ideologiske manifest Mein Kampf.
Fylkesvei 3574

Fylkesvei 3574 går mellom Nissedal og Våksnes i Arendal kommune. Veien er 1,2 km lang.
Frem til 2019 hadde veien betegnelsen Fylkesvei 197.
Bayeux

Befolkningsutvikling

Referens: INSEE

Andre verdenskrig

I andre verdenskrig var Bayeux en av de første byene som ble befridd i Operasjon Overlord. 16. juni 1944 holdt general Charles de Gaulle sin første viktige tale på frigjort fransk jord i byen. Bygningene i Bayeux var praktisk talt uberørt av krigen, ettersom de tyske troppene i byen ble forflyttet til Caen for å forsvare anleggene der. I Bayeux ligger den største britiske krigskirkegården i Frankrike.

Bayeuxteppet

Midt i byens sentrum står en gotisk katedral fra 1200-tallet. Her hang Bayeuxteppet, som er vevd på slutten av 1000-tallet. Teppet er 70 meter langt og 0,5 m bredt. Det viser Vilhelm Erobreren sitt felttog og slaget ved Hastings i år 1066. Det har nå fått sitt eget museum i byen.
Chongyangtempelet

Chongyang Gong eller Chongyangtempelet (pinyin: Chóngyáng Gōng) er et daoistisk tempel i fylket Hu (户县) vest for Xi'an i den kinesiske provins Shaanxi. Tempelet er oppkalt etter Wang Chongyang, som kom fra Shaanxi og står i den quanzhendaoistiske tradisjon. Wang Chongyang er begravd her.
Zu'an-steleskogen ved Chongyang-tempelet (pinyin: Chóngyáng Gōng Zǔ’ān Bēilín) ble i 2001 oppført på Folkerepublikken Kinas liste over kulturminner (5-466).
Nordisk institutt for Asiastudier

Nordisk institutt for Asiastudier (NIAS) er et forskningsinstitutt i København som spesialiserer seg på studier av asiatiske politikk, samfunn, kultur og økonomi. NIAS ble etablert i 1968 og er støttet av Nordisk ministerråd, som tidligere også var instituttets eier. Fra 2005 overtok et konsortium bestående av Copenhagen Business School, Københavns Universitet og Lunds universitet eierskapet. Nordisk institutt for Asiastudiers forskningsaktiviteter drives av en forskerstab på 11 personer.
Nordisk institutt for Asiastudier har et søsterinstitutt for Afrikastudier i Uppsala, Nordiska Afrikainstitutet. Et tredje nordisk senter for Latinamerikastudier var tenkt lagt til Norge, men ble aldri etablert.
Udara

Utseende

Små til middelsstore blåvinger. Hannenes overside er lyst blå, hunnene er brunlige. Undersiden er lysgrå med ganske små, svarte flekker.

Larvene

Larvene lever på busker og trær i mimosafamilien.

Utbredelse

Slekten er utbredt i Sørøst-Asia, Australia og Oseania, fra India i vest til Hawaii i øst.
Honduras' sentralbank

Honduras sentralbank (spansk: Banco Central de Honduras) er sentralbanken i Honduras.

Historie

I 1926 etablerte Honduras sin egen valuta, Lempira, og 3. februar 1950 ble etableringen av Honduras' sentralbank vedtatt. Sentralbanken var i drift 1. juli samme år. Dette var et viktig tiltak for å få en nasjonal utsteder av valutaen, de to bankene som opererte før sentralbanken dekket ikke hele landet. 
Sentralbankloven ble revidert i 1996, for å styrke sentralbankens selvstendighet.

Sentralbanksjef

Per mai 2016 er Manuel de Jesús Bautista sentralbanksjef (Presidente).  Han overtok etter Marlon Tábora Muñoz i januar 2016, etter at han sluttet i juli 2015.
EM i friidrett 2006 – 200 meter menn

Semifinaler

De 4 første i hver semifinale ble direktekvalifisert (Q) til finalen.
VM i kjelkehockey 2013

VM i kjelkehockey 2013 ble arrangert i SPART Complex i Goyang i Sør-Korea fra 12. til 20. april 2013. Regjerende mestere fra 2012 var USA, men Canada vant finalen 1-0 over USA, og tok sin tredje VM-tittel.
Jessheimfanden

Jessheimfanden er den norske hip-hop-artisten Diaz sitt «avskjedsalbum» som ble gitt ut i 2006.
Kevin Kvåle

Kevin Kvåle er en trommeslager og låtskriver fra Kristiansand. Han er kjent for å spille trommer og skrive låtene i ekstrem-metallbandet Horizon Ablaze og for å spille trommer i Gaahl's Wyrd. Kvåle skriver låtene i samarbeid med Stian Ruethemann, som er co-founder av Horizon Ablaze.
Band Kevin Kvåle er assosiert med:
- Gaahl's Wyrd
- Horizon Ablaze
- Svartelder
- HARM
- From The Vastland
Foggia (provins)

Økonomi

Om enn mindre viktigere enn tidligere, landbruket er fortsatt den viktigste bidragsytere til Foggias økonomi, så mye at dets område kalles for «Italias kornkammer». Det som er av industri er hovedsakelig levnetsmiddelindustri.
Bortimot hver eneste skinnløse tomat i Europa kommer fra provinsen Foggia. Hvert år er to millioner tomater produsert, men bøndene får kun 8 cent per kilo. For å overleve innenfor den frie markedsøkonomien benytter bøndene seg av uregistrert arbeidskraft fra ulovlige innvandrere.
William S. Knudsen

Bakgrunn

Knudsen ble født i København i Danmark. Hans opprinnelige navn var Signius Wilhelm Poul Knudsen. Han innvandret til Amerikas forente stater i februar 1900 og kom til New York.

Karriere

Knudsen arbeidet for John R. Keim Company i Buffalo. Selskapet ble i 1911 kjøpt av Ford Motor Company på grunn av selskapets erfaring stansing av stål og verktøysbearbeiding. Knudsen arbeidet for Ford Motor Company fra 1911 til 1921, et tiår som så en utrolig utvikling av det moderne samlebånd og masseproduksjon. Arbeidet han gjorde for Ford Motor Company og senere for General Motors, gjorde at Knudsen ble en ekspert på masseproduksjon og en dyktig leder. Knudsen var direktør i Chevroletdivisjonen av General Motors fra 1924 til 1937, og var direktør i General Motors fra 1937 til 1940. Han ble tildelt Vermilye-medaljen i 1941.
I 1940 spurte president Roosevelt Knudsen om å komme til Washington for å hjelpe til med krigsproduksjonen. I januar 1942 ble Knudsen utnevnt til generalløytnant i U.S. Army, den eneste sivilist noen gang hadde blitt direkte utnevnt  til en så høy grad. Han arbeidet som konsulent og problemløser for Krigsdepartementet. Knudsen tjenestegjorde i hæren frem til juni 1945.
Knudsen var far til Semon «Bunkie» Knudsen, som også ble en fremtredende bedriftsleder innen bilindustrien.

Utmerkelser

Knudsen ble tildelt Distinguished Service Medal i 1944 og igjen i 1945. Han ble også utnevnt til ridder av Dannebrogordenen i 1930 og ble forfremmet til storkors i 1946. Knudsen ble innlemmet i Automotive Hall of Fame i 1968.
Får jag lämna några blommor

«Får jag lämna några blommor» er et dikt av den svenske dikteren Nils Ferlin. Selve diktet ble aldri gitt ut av Nils Ferlin i hans levetid, men ble tonesatt av Lille Bror Söderlundh og er spilt inn av blant andre Sven-Bertil Taube og Hootenanny Singers. Hootenany Singers' versjon av sangen lå en uke på Svensktoppen i 1972. Diktet ble gitt ut posthumt i samlingen En gammal cylinderhatt (1962).
De tsjekkoslovakiske legionene

Etter krigen

Mange legionærer valgte etter krigen å fortsette sin karriere i den tsjekkoslovakiske hæren. De fleste offiserene i den militære ledelsen hadde tjenestegjort i den tsjekkoslovakiske legionen i Russland eller i Frankrike, blant andre de profilerte generalene Jan Syrový, Ludvík Krejčí, Lev Prchala, Vojtěch Luža, Vojtěch Luža og Ludvík Svoboda. Den mest prominente av disse var Syrový, som hadde stillinger som generalstabssjef og inspektør for hæren innen han  ble utnevnt til både statsminister og forsvarsministerunder Sudetenkrisen i september 1938. Enkelte russiske offiserer som Sergěj Vojcechovský (som hadde tjenestegjort i den hvite armé) valgte også å fortsette sin militære karriere i den tsjekkoslovakiske hæren.
Lamphiotes velazquezi

Utseende

En liten til middelsstor, for det meste snøhvit sommerfugl. Spissen av forvingen og et lite felt ved roten er gulbrune.

Utbredelse

Arten finnes i Mexico.
Andorranske euromynter

Andorranske euromynter er euromynter utgitt i Andorra. Landet inngikk i 2011 en avtale med EU som tillater slike mynter. De andorranske euromyntene ble lansert 23. desember 2014.

Bakgrunn

Landet benyttet opprinnelig fransk franc og spansk peseta, men gikk ved innføringen av euro unilateralt over til å benytte den felleseuropeiske valutaen. Andorranske myndigheter ønsket å inngå avtale tilsvarende det Monaco, San Marino og Vatikanstaten har om utgivelse av egne euromynter med nasjonale motiver. 
Forhandlingene skulle ha vært ferdige i 2006, men stagnerte på grunn av uoverensstemmelser om andorransk bankpraksis og lave skattenivå. Et stort hinder var spørsmålet om bankhemmeligheter. EU ville at Andorra skulle innføre skatt på avkastninger, eventuelt rapportere avkastning til EU-landenes skattemyndigheter, og gi skatteopplysninger om personer som bor i EU-land. Etter at det kom i orden i disse sakene undertegnet i 2011 EU og Andorra en avtale der euroen anerkjennes som offisiell valuta i Andorra og som tillater utgivelse av andorranske euromynter. Andorra fikk anledning til å slå mynt til en verdi av 2,3 millioner euro.

Utforming

I mars 2013 kunngjorde andorranske myndigheter en designkonkurranse for euromyntene. Det ble bestemt at 2-euromynten skulle har Andorras riksvåpen som motiv. Det gikk ut invitasjon til forslag til motiv med Casa de la Vall for 1-euromynten, romansk arkitektur for 10-, 20- og 50-centmyntene og motiver fra naturen, floraen og faunaen for 1-, 2- og 5-centmyntene. 
Prosessen endte med at de laveste valørene pålydende 1, 2 og 5 cent har pyreneergemse (Rupicapra pyrenaica) som motiv, mens den romanske kirken i Santa Coloma pryder 10-, 20- og 50-centmyntene. 1-euromynten har bilde av Casa de la Vall og 2-euromynten Andorras riksvåpen.
Myntene ble produsert av Monnaie de Paris i Frankrike (valørene 2 euro, 10, 20, 50 cent) og Fábrica Nacional de Moneda y Timbre–Real Casa de la Moneda i Spania (valørene 1 euro, 1, 2 og 5 cent).

Innføring

Utgivelsen av mynter var først planlagt til juli 2013. Dette ble det ikke noe av. Det ble i mars 2013 sagt at forventet dato for utstedelse av andorranske euromynter var 1. januar 2014, men tidspunktet ble utsatt. Problemer med teknikk og logistikk forsinket innføringen.
Den 23. desember 2014 ble de første euromyntene med motiver fra Andorra tilgjengelig, da 70 000 myntsett ble lagt ut for salg til innbyggerne i landet til pålydende pris. For å hindre oppkjøp fra samlere blir de resterende euromyntene gradvis satt i omløp gjennom bankene sammen med spanske euromynter fra 15. januar 2015.
Det ble for 2014 preget mynt til en verdi av 2 479 482,40 euro.

Minnemynter

Andorras første minnemynt med verdi 2-euro er til minne om 20-året for landets tilslutning til Europarådet. Minnemynten har årstallet 2014.
North Atlantic Salmon Fund

North Atlantic Salmon Fund (NASF) ble etablert av og ledes av Orri Vigfusson på Island og har som mål å stoppe garnfiske etter laks. Dette gjøres blant annet ved å kjøpe ut garnfiskerne. Hovedkvarteret ligger i Reykjavík med filialer i alle land omkring Nordatlanterhavet. Organisasjonen ble etablert i 1989.
Kådisbellan

Kådisbellan (Kondomspretterten) er en svensk selvbiografi fra 1989 av Roland Schütt. Romanen handler om da Schütt vokste opp på 1920-tallet. Hans mor Zipa selger kondomer, noe som var forbudt på 20-tallet. Roland stjeler kondomene og lager ballonger og spretterter (kådisbellor) av dem. I 1993 ble romanen filmatisert.
Fond for lyd og bilde

Fond for lyd og bilde (tidligere navn Norsk Kassettavgiftsfond) er et fond opprettet av Kulturdepartementet i 1982. Fondet har som formål å gi økonomisk godtgjørelse til rettighetshavere i Norge for lovlig kopiering til privat bruk musikk og video. Fondet deler årlig ut midler til musikere og filmfolk. I 2009 til var budsjettet på 28,7 millioner kroner. Fondet gir ut årsmelding med opplysninger om tildelingene.
Pachyosa

Utseende

Middelsstore, kraftige, brunspraglete trebukker. Kroppsformen er kort og plump, beina nokså korte og kraftige. Antennene hos hannene er noe lengre enn kroppen.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er bare kjent fra Japan.
Son of a Preacher Man

«Son of a Preacher Man» er en amerikansk sang, skrevet av John Hurley og Ronnie Wilkins.
Rettighetene til å gjøre en coverversjon ble opprinnelig tilbudt Aretha Franklin, som avslo. Det var først etter at hun hørte Dusty Springfields versjon at hun revurderte det og spilte inn sin egen versjon. På den tiden hadde Springfields versjon allerede blitt en hit. Hun hadde spilt den inn i september 1968 og den ble utgitt på hennes album Dusty in Memphis. Franklins versjon ble utgitt på albumet This Girl's in Love With You (1970).
Ike & Tina Turner spilte inn sangen live og ga den ut på albumet In Person i 1969. Sangen ble også gitt ut på B-siden av singelen Respect i 1970. I 1971 spilte den inn igjen og ga den ut på albumet Live in Paris – Olympia 1971.
Springfields versjon ble produsert av Jerry Wexler, Tom Dowd og Arif Mardin for hennes første album på Atlantic-etiketten. Albumet ble en internasjonal suksess, som nådde en tiendeplass i USA og en niendeplass i hennes hjemland Storbritannia, da det ble utgitt i slutten av 1968. Dusty in Memphis ble utgitt i stereo, selv om dets singler ble remikset og utgitt i mono.
«Son of a Preacher Man» ble Springfields siste Top 10-hit på nesten tyve år til hun slo seg sammen med Pet Shop Boys på singlen «What Have I Done to Deserve This?» i 1987.
Skribentene i magasinet Rolling Stone plasserte utgivelsen som nr. 77 på listen over The 100 Best Singles of the Last 25 Years i 1987. Platen fikk en 43.-plass på listen over Greatest Singles of All Time av skribentene i New Musical Express i 2002. I 2004 lå sangen som nr. 240 på Rolling Stones liste over The 500 Greatest Songs of All Time. Samplinger fra «Son of a Preacher Man» ble anvendt av Cypress Hills «Hits from the Bong» på gruppas album Black Sunday i 1993 og på Adil Omars «Known to Kick It» i 2008.
I 1994 ble sangen spilt i bakgrunnen i en scene i filmen Pulp Fiction, hvor Mia Wallace (spilt av Uma Thurman) får Vincent Vega (spilt av John Travolta) til å vente på intercomen. Regissøren Quentin Tarantino har blitt sitert på Collector's Edition-DVD-platen av Pulp Fiction' at han antageligvis ikke hadde gjort denne scenen, hvis han ikke kunne få bruke «Son of a Preacher Man». Sangen er også med i filmen Enron: The Smartest Guy in the Room i scenene med Kenneth Lay (forhenværende administrerende direktør i Emron og sønn av en baptistprest).

Norsk versjon

Terje Mosnes har skrevet en norsk versjon: «Lutfattig læregutt».
Anacolini

Utseende

Middelsstore til store, brune til svarte trebukker med mer eller mindre sylindrisk kroppsform. Antennene er kam- eller fjærformede, ihvertfall hos hannene. Noen arter har forkortede dekkvinger.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er natt-aktive. En del av dem kommer til lys.

Utbredelse

Gruppen er for det meste utbredt i Sørøst-Asia.
Det kroatisk-slovenske bondeopprøret

Det kroatisk-slovenske bondeopprøret var et stort bondeopprør i Kroatia of det som idag utgjør Slovenia i begynnelsen av året 1573. Opprøret brøt ut på grunn av det harde trykk som lå på den levegne bondebefolkningen under en lokal baron, men ble slått med etter 12 dager med harde midler fra adelen. Opprørets ledere var Matija Gubec.
12. april

Navnedag

Julius, Julie
Ib Melchior

Bakgrunn og karriere

Han var sønn av Lauritz Melchior og gift med arkitekt Cleo Baldon, aktiv i Los Angeles .
Ib Melchior var cand.mag. i litteratur og språk fra Københavns Universitet.
Han sluttet seg til den engelske teatertruppen The English Players, som dels hadde base i England, dels i Frankrike. Han turnerte i Europa som skuespiller og ble med tiden formann for truppen i Frankrike og medinstruktør. I 1939 ankom han og truppen USA for å instruere et show på Broadway.
I 1939-41 arbeidet han på ’’Stage Managing Department’’ i Radio City Music Hall og deretter på Center Neater Ice Shows i New York.
Han meldte seg til den amerikanske hær under andre verdenskrig og var tilstede i Pearl Harbor da japanerne angrep flåtebasen i Pearl Harbor i desember 1941. Han kom med i etterretningstjenesten OSS (Office of Strategic Services) og kom til den militære etterretningstjeneste U5. I 1943-45 var han på krigsskueplassene i Europa som medlem av den militære etterretnings Counter Intelligence Corps.
For dette arbeidet ble han dekorert, både av US Army og av kong Christian X av Danmark. Dessuten fikk han den svenske militære orden Knight Commander of the Militant Order of Saint Brigitte –  i 1965.

Film og TV-serier

Melchior har instruert mer enn 500 TV-show, både live og filmet for CBS-TV musikprogrammet The Perry Como Show, hvor han var instruktør i 3½ år for den dramatiske dokumentarserien March of Medicine på NBC-TV.
Dessuten skrev han episoden "The Premonition" i kultserien The Outer Limits. Han er opphavsmann til ideen hvor Irwin Allen baserte sin TV-serie Lost in Space, men ble aldri kreditert for det.
Årtier senere ble han konsulent for Prelude Pictures' spillefilmutgave av Lost in Space som solgte hans kontrakt til New Line Cinema, produktionspartnerne på filmen. New Line gikk med på å betale Melchior 75 000 dollar i produksjonsbonus og ytterligere 15 000 dollar, men avviste å betale de 2% av produsentens bruttoinntekter, som de var kontraktsmessig forpliktet til.
Han har skrevet og instrueret filmene The Angry Red Planet (1959) og The Time Travelers (1964) og er medforfatter til de dansk-amerikanske produksjoner Reptilicus (dansk versjon 1961, amerikansk versjon 1962) og Journey to the Seventh Planet (1962) og til Robinson Crusoe on Mars (1964) og Mario Bavas Terrore nello spazio / Planet of the Vampires (1965).
Hans novelle The Racer (1956) dannet grunnlaget for Roger Corman og Paul Bartels kultfilm Death Race 2000 fra 1975 med David Carradine og Sylvester Stallone, nyinnspilling  med Jason Statham i 2008.
Ib Melchior fikk i 1976 en Golden Scroll Award to Merit for Outstanding Achievement fra The Academy of Science Fiction, Fantasy and Horror Films.
Hans filmkarriere er skildret i dokumentarfilmen Ib Melchior: 40 Years in Hollywood (1998), instruert av Anthony Evans.
NatFilm Festivalen hedret Ib Melchior i 1999 med et særskilt program og viste en rekke av hans film- og TV-produksjoner.

Rettssaker

Melchior tapte et langvarig juridisk slagsmål om å få overta sin fars gods, Chossewitz, som ble beslaglagt av Nazi-Tyskland og siden konfiskert av myndighetene i Øst-Tyskland.